  Анжелика Тихонова корреспондент Ижкарын трамвай нуллӥсьёслэн ӧнер устолыкъя вожвылъяськонзы ортчиз. Отчы трамвай депоосын быръён конкурсъёсын вормем 12 мурт пыриськиз. Со сярысь «ИжГЭТ» предприятилэн пресс-службаез ивортӥз. Трамвай нуллӥсьёс кӧня ке номинациосъя тодон-валанзэс, быгатонлыксэс возьматӥзы: «Теория», «Правила дорожного движения», «Приёмка трамвая перед выездом на линию», «Не задень пешехода», «Трамвайный боулинг», «Вождение трамвая». Вань конкурсантъёс асьсэлэсь ӟеч ӧнерчи луэмзэс возьматыны быгатӥзы. Йылпумъянъёсъя устоосыз луизы: 1-тӥ инты – Анастасия Загребина, трамвайлэн III классъем водителез, 1 номеро трамвай депо, 5 номеро маршрут; 2-тӥ – Олеся Крейда, трамвайлэн III классъем водителез, 2 номеро трамвай депо, 2 номеро маршрут; 3-тӥ – Светлана Филиппова, трамвайлэн II классъем водителез, 2 номеро трамвай депо, 10-тӥ маршрут. Светлана Загребиналэн верамезъя, вормыны кема но рос-прос дасяськемез, мастеръёсызлэн визь-кенешсы юрттӥз. Трамваез со ньыль ар нуллэ ни.  2017-тӥ арын куартолэзе трамвай нуллӥсьёсты дышетыны группа дасяло шуыса ялонэз адӟи. Кужымме, асме эскерыны малпай Светлана Загребина, трамвай нуллӥсьёслэн ӧнер устолыкъя вожвылъяськоназы вормисьУжзэ нылкышно, шуг-секытъёс луо ке но, уго соос калык понна кылкуто, туж яратэ. Мыным кельше трамваез нуллыны. Шумпотӥсько, куке пассажиръёс тыршеммы понна тау каро Светлана Загребина, трамвай нуллӥсьёслэн ӧнер устолыкъя вожвылъяськоназы вормисьВожвылъяськонэ пыриськисьёсты пӧртэм номинациосъя но пусйизы. Озьы «Теория» номинациын Олеся Крейда вормиз, «Правила дорожного движения» – Марина Спиридонова (10 номеро маршрут), «Приёмка трамвая перед выездом на линию» –  Никита Чайкасов (5 номеро маршрут), «Не задень пешехода» –  Наталья Кропочева (2 номеро маршрут),  «Трамвайный боулинг» – Олеся Соловьёва (9 номеро маршрут), «Мастерство вождения» – Светлана Филиппова. Вань конкурсантъёс синпель кузьымъёс басьтӥзы, нош призёръёс но номинациосын вормисьёс квалификацизэс но будэтӥзы.  Тегъёс: Мерлык Ижкар Трамвай Удмуртия вожвылъяськон  